15.05.2021

**Владимир Уйба сетіс Коми Республикаса Веськӧдлан котырлысь премияяс да Россияса канму наградаяс республикаса уна челядя медбур семьяяслы**

Ода-кора тӧлысь 14 лунӧ, Семьялы сиӧм войтыркостса лун водзвылын, Коми Республикаса Юралысь чолӧмаліс Веськӧдлан котырлӧн премияа лауреатъясӧс. Лауреатӧн лои 10 семья – 2020 да 2021 воясся вермысьяс.

Владимир Уйба сідзжӧ сетіс Россия Федерацияса канму наградаяс: «Бать-мам слава» орден – Ухтаысь Андреевъяслӧн семьялы, «Бать-мам слава» орденлысь медаль – Луздор районса Костылевъяслӧн семьялы.

«Лоны уна челядя бать-мамӧн – ыджыд кывкутӧм и челядь водзын, и йӧзкотыр водзын, - пасйис юралысь. - Сы вӧсна мый татшӧм семьяын колӧ кужны сідзи тэчны йитӧдъяссӧ, мед и челядь, и бать-мам радейтісны да пыдди пуктісны ӧта-мӧдсӧ, эскисны ӧта-мӧдлы. Тайӧ зэв ыджыд удж. Быдлунъя, шойччывтӧм удж. Аттьӧ тіянлы тайӧ уджсьыс да муӧдз копыр».

Аслас вочакывйын Сергей Андреев, 8 челядя бать, шуис, мый «Бать-мам слава» орден – ыджыд чесьт да ыджыд пыдди пуктӧм.

«Ыджыд аттьӧ странаса да республикаса веськӧдлысьяслы пандемия дырйи отсӧгысь, кор ми веськавлім сьӧкыд ситуацияӧ, - шуис Сергей Андреев. - Чайта, мый выль мераясыс, кодъяс йылысь висьталіс миян Президент Федеральнӧй Собраниелы посланиеын, лоасны миянлы бур отсӧгӧн».

Таво Веськӧдлан котырлӧн премия вылӧ кутісны лача республикаса кар-районъясысь 15 семья. Помшуӧмыс вӧлі конкурсса комиссия сайын. Воӧм материалъяс серти вӧлі бӧрйӧма 5 семья: Сыктывдін районысь Шуктомовъяс, Сыктыв районысь Лапшинъяс, Кӧрткерӧс районысь Казаковъяс, Ухтаысь Фроловъяс да Сыктывкарысь Рочевъяс.

Ыб сиктысь Константин да Юлия Шуктомовъяс быдтӧны квайт челядьӧс. Велӧдӧны пыдди пуктыны удж да православнӧй оласног. Семья тӧждысьӧ вӧр-ва вӧсна да тӧлкӧн нуӧдӧ овмӧс. Шуктомовъяс зэв зільӧсь, бать-мамыс да челядьыс окотапырысь пырӧдчӧны сиктса мероприятиеясӧ.

Визин сиктысь Михаил да Виктория Лапшинъяслӧн куим челядь. Ставныс радейтӧны тӧдмавны мыйкӧ выльӧс чужан му йылысь. Бать-мам да челядь велӧдӧны асланыс ичӧт чужанінлысь история, чукӧртӧны легендаяс да преданньӧяс, фотографируйтӧны нималана местаяс да юксьӧны сиктса мичнас став мирыскӧд социальнӧй везъяс пыр. Лапшинъяслӧн асланыс краеведческӧй музей, 14 кӧленаӧдз тӧдӧны ассьыныс рӧдвужсӧ, вӧчисны семьялысь генеалогическӧй пу.

Генеалогическӧй пу «быдтӧны» и кӧрткерӧсса Казаковъяс. Налӧн эм асланыс герб, девиз да весиг семьяса орнамент. Александр да Елена Казаковъяс кӧсйӧны, медым налӧн куимнан челядьыс вӧліны культурнӧй йӧзӧн, велӧдӧны найӧс радейтны удж да вӧр-ва. Челядьыс зільӧны велӧдчыны да вайӧдны помӧдз став заводитӧмторсӧ.

Ухтаысь Фроловъяс радейтӧны путешествуйтны. Максим, Наталья да налӧн куим челядь пыр ветлӧны выль, интереснӧй инъясӧ. Гортас воигӧн пасъялӧны волӧминъяссӧ семейнӧй атласӧ. Тайӧ зэв активнӧй да ёрта семья. Найӧ «Уна челядь» Ухтаса уна челядя семьяяслӧн ӧтйӧза котырын волонтёръяс.

Андрей да Ирина Рочевъяс олӧны Сыктывкарса Эжва районын. Налӧн куим челядь. Семьялӧн девиз - «Рочевъяс пыр дасьӧсь». Шӧр нырвизьыс налӧн – спорт. Ставныслӧн эм ГТО зарни значок. 2019 воӧ Рочевъяс вермисны ГТО серти республикаса семейнӧй фестивальын да ветлісны ГТО серти ставроссияса семейнӧй фестиваль вылӧ Сочиӧ.

Церемония вылын вӧлісны и 2020 воын Веськӧдлан котырлӧн премияа лауреатъяс. Пандемия вӧсна кольӧм во найӧс эз вермыны чолӧмавны и вуджӧдісны таво вылӧ.

2020 воӧ Веськӧдлан котырлӧн премия вылӧ сетлісны документъяс 11 семья. Вермысьясӧн лоисны Луздор районысь Андреевъяс, Емдін районысь Тыринъяс, Интаысь Шаверинъяс – ставыс найӧ быдтӧны куим челядь, а сідзжӧ Кӧрткерӧс районысь Раковъяс да Сыктыв районысь Анисимовъяс – налӧн нёль челядьӧн.

Андреевъяс чайтӧны, мый колӧ овны оз сӧмын аслыд, но и йӧзлы, асланыс Абъячой сиктлы буртор вӧчӧмӧн, та вӧсна налӧн олӧмын тӧдчана пай босьтӧ йӧзкостса удж. Ёна радейтӧны ӧтувъя шойччӧм: лыжи, велосипед, чери кыйӧм да Луза ю кузя кылӧдчӧм.

Тыринъяслӧн семьяын видзӧны Айму вӧсна Ыджыд тыш йылысь паметь. Быдмысь войтыр тӧдӧны асланыс пӧльяслӧн подвигъяс йылысь да пыдди пуктӧны найӧс. Победалы 70 во тыригӧн ветлісны уна герой-карӧ. 2019 воӧ семья вӧлі Санкт-Петербургын Победа парад вылын.

Радейтны удж велӧдӧны и Раковъяслӧн семьяын. Бать-мам велӧдӧны пыдди пуктыны рӧдвужлысь история: налы мойвиис «быдтыны» 7 вужгӧрӧдӧдз генеалогическӧй пу мам боксянь да 6 вужгӧрӧдӧдз – бать боксянь.

Анисимовъяслӧн семьяын медшӧрыс – ёртасьӧм да семья пытшкын лад. Ӧтувъя радейтана ворсӧм – волейбол: ворсӧны командаясын да весиг ветлӧны ворсны мукӧд каръясӧ. Радейтӧны пызанвывса ворсӧмъяс. Окотапырысь накӧд ворсӧны и пӧль-пӧчьяс.

Шаверин гозъя велӧдӧны челядьсӧ кывкутӧмӧн да бура велӧдчыны. И челядьыс шедӧдісны ыджыд вермӧмъяс велӧдчӧмын. Медшӧр традиция: рытъя лыддьысьӧмъяс. Налӧн гортаныс ыджыд библиотека, кӧні ставлӧн эмӧсь радейтана небӧгъяс.

«Дона ёртъяс! Став сьӧлӧмсянь чолӧмала республикаса став семьяӧс локтысь гажӧн. Сиа тыр-бур олӧм тіянлы, тіян матыссаяслы уна-уна во вылӧ. Мед быд лун козьналас радлун да олан вын», - шуис Владимир Уйба.

15.05.2021

Владимир Уйба вручил премии Правительства Коми и государственные награды России лучшим многодетным семьям республики

14 мая, накануне Международного дня семьи, Глава Республики Коми поздравил лауреатов правительственной премии. Их получили 10 многодетных семей – победители 2020 и 2021 годов.

Владимир Уйба вручил также государственные награды Российской Федерации: орден «Родительская слава» - семье Андреевых их Ухты, медаль ордена «Родительская слава» - семье Костылевых из Прилузского района.

«Быть многодетными родителями – огромная ответственность родителей перед детьми и перед обществом, - подчеркнул глава республики. – Потому что в многодетной семье важно выстроить отношения любви, доверия, уважения родителей к детям и детей к родителям. Это огромный труд. Труд каждодневный, круглосуточный и круглогодичный. Спасибо вам огромное за этот труд, низкий поклон».

В ответном слове глава многодетной семьи Сергей Андреев, папа 8 детей, отметил, что награждение орденом «Родительская слава» - это огромная честь и высокое признание.

«Большое спасибо руководству страны и республики за помощь, которая была оказана в прошлом году, в тех критических условиях, в которых мы оказались во время пандемии, – заявил Сергей Андреев. - Считаю, что новые меры, которые принимаются для поддержки семей с детьми, которые озвучил наш Президент в Послании Федеральному собранию, станут нам отличным подспорьем».

В этом году на правительственную премию претендовали 15 семей из городов и районов республики. Их кандидатуры рассматривала конкурсная комиссия. По итогам оценки поступивших материалов были определены 5 лучших семей: Шуктомовы из Сыктывдинского района, Лапшины из Сысольского района, Казаковы из Корткеросского района, Фроловы из Ухты и Рочевы из Сыктывкара.

Константин и Юлия Шуктомовы из села Ыб своим примером воспитывают своих шестерых детей в любви к труду и уважении к православным традициям. Семью отличает бережное отношение к природе, рациональный подход к ведению домашнего хозяйства. Шуктомовы выделяются своей активной жизненной позицией, родители и дети охотно включаются во все мероприятия села.

В семье Михаила и Виктории Лапшиных из села Визинга – трое детей. Всех объединяет интерес к краеведению. Родители и дети изучают историю своей малой Родины, собирают предания и легенды, фотографируют достопримечательности и делятся этой информацией в социальных сетях. Лапшины создали свой домашний краеведческий музей, до 14 колена восстановили генеалогическое древо семьи.

Генеалогическое древо своего рода ведут и корткеросцы Казаковы. У них есть семейный герб, девиз и даже семейный орнамент. Александр и Елена Казаковы большое значение придают культурному развитию своих троих детей, воспитывают в них любовь к труду и природе, учат целеустремленности и упорству, прививают желание к саморазвитию.

Ухтинская семья Фроловых любит путешествовать. При любой возможности родители Максим и Наталья и трое их детей отправляются в новые интересные места. Вернувшись домой Фроловы отмечают в семейном атласе, где побывали. Это очень активная и дружная семья. Они активисты волонтёрской группы ухтинской общественной организации объединения многодетных семей «Много деток».

У Андрея и Ирины Рочевых из Эжвинского района Сыктывкара тоже трое детей. Их девиз - «Рочевы всегда готовы». Главные достижения этой семьи спортивные. Вся семья имеет золотые знаки ГТО. В 2019 году Рочевы стали победителями Республиканского семейного фестиваля по ГТО и представляли Республику Коми на Всероссийском семейном фестивале по ГТО в городе Сочи.

На церемонии присутствовали лауреаты правительственной премии 2020 года. Из-за пандемии их чествование перенесли на этот год.

В 2020 году на правительственную премию претендовали 11 семей. Победу одержали Андреевы из Прилузья, Тырины из Усть-Вымского района, Шаверины из Инты – все они воспитывают по трое детей, а также Раковы из Корткеросского района и Анисимовы из Сысольского – в их семьях по четверо детей.

Андреевы уверены, что необходимо жить с пользой не только для себя, но и для других людей, для родного села Объячево и района, поэтому важное место в их жизни занимает общественная деятельность. Одна из главных традиций семьи – совместный активный отдых: лыжи, велосипеды, рыбалка и сплавы по реке Луза.

В семье Тыриных большое значение придается сохранению памяти о Великой Отечественной войне: подрастающее поколение знает и ценит подвиги своих прадедов. В год 70-летия Победы вся семья путешествовала по городам-героям, а в 2019 году они побывали на параде Победы в Санкт-Петербурге.

Трудолюбие воспитывается и в семье Раковых. Большое внимание родители уделяют воспитанию у детей уважения к истории своего рода: им удалось составить генеалогическое древо до 7 колена по материнской линии и 6 колена – по отцовской.

Главный принцип семьи Анисимовых – дружба и согласие. Общим увлечением у них является волейбол: члены семьи играют в командах и посещают спортивные матчи даже в других городах. Одним из занимательных способов проведения семейного досуга Анисимовы считают настольные игры. К этому семейному хобби с охотой подключилось и старшее поколение.

Супруги Шаверины прививают своим детям ответственное и добросовестное отношение к обучению. Результат такой целенаправленной и систематической работы – значимые достижения в учебе всех детей. Главная традиция Шавериных – вечерние чтения: в семье собрана большая домашняя библиотека, где у каждого есть любимые книги.

«Дорогие друзья! От всей души поздравляю в вашем лице все семьи республики с наступающим праздником. Желаю благополучия вам, вашим близким на долгие-долгие годы. Пусть каждый день дарит вам только радость, жизненные силы и энергию», - сказал в завершении встречи Владимир Уйба.

4904